Rampoe Bak Rakan
Assalamu’alaikom horeumat sabe
Rakan boh hate alumni Yogya
Tanyoe uroe nyoe ka saho hate
Baroekon cre-bre maseng keureuja
Untong meusapat napeue lon ruge
Peue tanyoe pike masa di Yogya
Mungken bandum na yohnyan seumike
Aceh bek yang-ye pakriban cara!
Aceh beumaju makmu beusabe
Bah paleng akhe beulagee Yogya
Dalam diskusi dialog sare
Ide nyan lahe meubura-bura
Tanyoe di Yogya pusat seumike
Dialog sabe kayem ta peuna
Pike keu Aceh gigeh bukonle
Undangan tabre Bali ngon Jawa
Trokle antusan pakar seumike
Rancak that lahe dum mahasiswa
Bak Bale Gadeng sinan prah pike
Ide dum lahe tampok angkasa!
Jonoe ka tawoe tanyoe bak tangke
Meubandum sare udep di Banda
Aleh cit mantong teuingat hate
Peue nyang tapike masa di Yogya(?!)
Aleh ide nyan hanco meugule
Putoih bak tangke ka rhot lam paya
Wab pruet sijeungkai nabsu ube gle
Bandum ka reule ide di Jawa!.
“Cah lanang cah wedhok: Samimawon!”.
Bale Tambeh, Aleuhad, 23 Beurapet 1434
29 September 2013
T.A. Sakti
Catt: 1. Antusan = utusan
2. Cae Aceh di atas pada jam 11.15 hari ini, Ahad, 23 Beurapet 1434 alias 23 Zulqaidah 1434 H saya deklamasikan pada acara ‘Temu Ramah & Silaturrahmi’ Ke III alumni Taman Pelajar Aceh (TPA) Yogyakarta di Hotel Gohna Nan, Banda Aceh.
ace_Latn ace_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bjn_Latn ace_Latn ace_Latn ace_Latn ace_Latn ban_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn jav_Latn sag_Latn ltz_Latn gla_Latn ind_Latn min_Latn